Foto: facebook.com/president.gov.ua Ukraina prezidenti Vladimir Zelenskiy ilk ishchi tashrif bilan Bryusselga keldi. Zelenskiy Bryusselda Polsha prezidenti Anjyey Duda, NATO bosh kotibi Yyens Stoltenberg, Yevropa Kengashi va Yevropa komissiyasi prezidentlari Donald Tusk va Jan-Klod Yunker hamda boshqa yuqori martabali amaldorlar bilan uchrashuvlar o‘tkazadi. Ukraina Bryusselda muhokama qiladigan mavzular orasida "Qrimni qaytarib olish" strategiyasi ham bor. Zelenskiy bu mavzuni Yevropa Ittifoqi va NATOning yuqori martabali amaldorlari bilan muhokama qilishi haqida avvalroq uning matbuot kotibi Yuliya Mendel xabar qilgandi.